
–	der henviser til Kommissionens gennemførelsesafgørelse (EU) 2026/1443 af 29. juni 2026 om tilladelse til markedsføring af produkter, der indeholder, består af eller er fremstillet af genetisk modificeret DP202216 x NK603 x DAS-40278-9-majs og dens underkombinationer DP202216 x NK603, DP202216 x DAS-40278-9, i henhold til Europa-Parlamentets og Rådets forordning (EF) nr. 1829/2003[footnoteRef:2], [2:  	EUT L, 2026/1443, 3.7.2026, ELI: http://data.europa.eu/eli/dec_impl/2026/1443/oj.] 

–	der henviser til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer[footnoteRef:3], særlig artikel 7, stk. 3, og artikel 19, stk. 3, [3:  	EUT L 268 af 18.10.2003, s. 1, ELI:  http://data.europa.eu/eli/reg/2003/1829/oj.] 

–	der henviser til afstemningen i Den Stående Komité for Planter, Dyr, Fødevarer og Foder, jf. artikel 35 i forordning (EF) nr. 1829/2003, den 27. april 2026, som ikke mundede ud i en udtalelse, og til afstemningen i appeludvalget den 2. juni 2026, som heller ikke mundede ud i en udtalelse,
–	der henviser til artikel 11 i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[footnoteRef:4], [4:  	EUT L 55 af 28.2.2011, s. 13, ELI: http://data.europa.eu/eli/reg/2011/182/oj.] 

–	der henviser til den udtalelse, der blev vedtaget af Den Europæiske Fødevaresikkerhedsautoritet (EFSA) den 30. oktober 2025 og offentliggjort den 5. december 2025[footnoteRef:5], [5:  	Videnskabelig udtalelse fra EFSA's Ekspertpanel for Genetisk Modificerede Organismer om vurdering af genetisk modificeret majs DP202216 × NK603 × DAS-40278-9 (ansøgning GMFF-2022-6232), EFSA Journal, 2025, 23(12):e9746, https://doi.org/10.2903/j.efsa.2025.9746.] 

–	der henviser til sine tidligere beslutninger med indsigelse mod tilladelse af genetisk modificerede organismer ("GMO'er")[footnoteRef:6], [6:  	Parlamentet vedtog i sin 8. valgperiode 36 beslutninger og i sin 9. valgperiode 38 beslutninger, hvori det gjorde indsigelse mod tilladelse af GMO'er. Endvidere har Parlamentet i sin 10. valgperiode vedtaget følgende beslutninger:
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2628 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × NK603-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1797, 4.4.2025, ELI: http://data.europa.eu/eli/C/2025/1797/oj).
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2627 om tilladelse til markedsføring af produkter, der indeholder, består af eller er fremstillet af genetisk modificeret COT102-bomuld, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1798, 4.4.2025, ELI: http://data.europa.eu/eli/C/2025/1798/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2629 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × MON 88017 × 59122-majs og otte af dens underkombinationer, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1799, 4.4.2025, ELI: http://data.europa.eu/eli/C/2025/1799/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1828 om forlængelse af tilladelsen til markedsføring af foderstoffer, der indeholder, består af og af fødevarer og foderstoffer, der er fremstillet af genetisk modificeret MON 810-majs, i henhold til Europa-Parlamentets og Rådets forordning (EF) nr. 1829/2003, og om ophævelse af Kommissionens gennemførelsesafgørelse (EU) 2017/1207 (EUT C, C/2025/1800, 4.4.2025, ELI: http://data.europa.eu/eli/C/2025/1800/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1822 om tilladelse til markedsføring af produkter, der indeholder, består af eller er fremstillet af genetisk modificeret DP915635-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1801, 4.4.2025, ELI: http://data.europa.eu/eli/C/2025/1801/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1826 om tilladelse til markedsføring af produkter, der indeholder, består af eller er fremstillet af genetisk modificeret DP23211-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1802, 4.4.2025, ELI: http://data.europa.eu/eli/C/2025/1802/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2618 om tilladelse til markedsføring af produkter, der indeholder, består af eller er fremstillet af genetisk modificeret DP202216-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1803, 4.4.2025, ELI: http://data.europa.eu/eli/C/2025/1803/oj)
 –	Europa-Parlamentets beslutning af 26. november 2024 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 94804-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1804, 4.4.2025, ELI: http://data.europa.eu/eli/C/2025/1804/oj)
 –	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DP910521-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2246, 29.4.2025, ELI: http://data.europa.eu/eli/C/2025/2246/oj)
 –	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 95275-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2247, 29.4.2025, ELI: http://data.europa.eu/eli/C/2025/2247/oj)
 –	Europa-Parlamentets beslutning af 8. maj 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 87705 × MON 87708 × MON 89788-sojabønne, i henhold til Europa-Parlamentets og Rådets forordning (EF) nr. 1829/2003 (EUT C, C/2026/586, 24.2.2026, ELI: http://data.europa.eu/eli/C/2026/586/oj)
 –	Europa-Parlamentets beslutning af 8. oktober 2025 om Kommissionens gennemførelsesafgørelse (EU) 2025/1898 af 22. september 2025 om tilladelse til markedsføring af produkter, der indeholder, består af eller er fremstillet af genetisk modificeret DP51291-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1523, 15.4.2026, ELI: http://data.europa.eu/eli/C/2026/1523/oj)
 –	Europa-Parlamentets beslutning af 25. november 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DAS1131-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1703, 24.4.2026, ELI: http://data.europa.eu/eli/C/2026/1703/oj)
 –	Europa-Parlamentets beslutning af 25. november 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret MON 88913-bomuld (MON-88913-8), i henhold til Europa-Parlamentets og Rådets forordning (EF) nr. 1829/2003 (EUT C, C/2026/1704, 24.4.2026 http://data.europa.eu/eli/C/2026/1704/oj)
 –	Europa-Parlamentets beslutning af 25. november 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret MON 88302-raps i henhold til Europa-Parlamentets og Rådets forordning (EF) nr. 1829/2003 (EUT C, C/2026/1705, 24.4.2026, ELI: http://data.europa.eu/eli/C/2026/1705/oj)
 –	Europa-Parlamentets beslutning af 25. november 2025 om Kommissionens gennemførelsesafgørelse om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 87708-sojabønne, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1706, 24.4.2026, ELI: http://data.europa.eu/eli/C/2026/1706/oj)
 –	Europa-Parlamentets beslutning af 25. november 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret MON 87427-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1707, 24.4.2026, ELI: http://data.europa.eu/eli/C/2026/1707/oj)
 –	Europa-Parlamentets beslutning af 16. december 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret NK603-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2026/2150, 6.5.2026, ELI: http://data.europa.eu/eli/C/2026/2150/oj)
 –	Europa-Parlamentets beslutning af 16. december 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret KWS20-1-sukkerroe, i henhold til Europa-Parlamentets og Rådets forordning (EF) nr. 829/2003 (EUT C, C/2026/2151, 6.5.2026, ELI: http://data.europa.eu/eli/C/2026/2151/oj).
 –	Europa-Parlamentets beslutning af 11. februar 2026 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DBN-09004-6-sojabønne, i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0041)
 –	Europa-Parlamentets beslutning af 11. februar 2026 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret T25-majs (ACS-ZMØØ3-2), i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0042)
 –	Europa-Parlamentets beslutning af 11. februar 2026 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret GHB614 × LLCotton25-bomuld, i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0043)
 –	Europa-Parlamentets beslutning af 11. februar 2026 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret T304-40-bomuld, i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0044)
 –	Europa-Parlamentets beslutning af 29. april 2026 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret sojabønne MON 94637, i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0150).] 

–	der henviser til forretningsordenens artikel 115, stk. 2 og 3,
–	der henviser til forslag til beslutning fra Udvalget om Miljø, Klima og Fødevaresikkerhed,
A.	der henviser til, at den 10. marts 2023 indgav Corteva Agriscience Belgium B.V., med hjemsted i Belgien, for Corteva Agriscience LLC, med hjemsted i USA, en ansøgning om tilladelse til markedsføring af fødevarer, fødevareingredienser og foderstoffer, der indeholder, består af eller er fremstillet af genetisk modificeret DP202216 × NK603 × DAS-40279-9-majs ("GM-majsen"), jf. artikel 5 og 17 i forordning (EF) nr. 1829/2003; der henviser til, at ansøgningen også omfattede markedsføring af produkter, der indeholder eller består af GM-majs, til andre anvendelsesformål end fødevarer og foderstoffer undtagen dyrkning;
B.	der henviser til, at EFSA den 30. oktober 2025 vedtog en positiv udtalelse vedrørende denne tilladelse for GM-majsen, som blev offentliggjort den 5. december 2025;
C.	der henviser til, at EFSA konkluderede, at GM-majsen og dens underkombinationer som beskrevet i ansøgningen er lige så sikker som sit konventionelle modstykke og som de testede ikkegenetisk modificerede referencemajssorter for så vidt angår de potentielle virkninger på menneskers og dyrs sundhed og på miljøet. der henviser til, at EFSA konkluderede, at forbruget af fødevarer og foderstoffer fremstillet af GM-majsen og dens underkombinationer ikke udgør et ernæringsmæssigt problem for mennesker og dyr. der henviser til, at denne udtalelse ikke behandlede en række bredere miljømæssige, socioøkonomiske og kumulative virkninger, som EFSA anser for ikke at henhøre under dens ressort;
D.	der henviser til, at GM-majsen blev udviklet ved krydsning for at kombinere følgende tre enkeltstående begivenheder: DP202216, der udtrykker phosphinothricin-acetyltransferaseenzymet (PAT) for at give tolerance over for plantegifte, der indeholder ammoniumglufosinat, og majsens endogene protein med ændret ekspression (EPAE) ZMM28 for at give mulighed for udbytteforbedring (YE) under feltforhold, NK603, der udtrykker CP4 EPSPS og CP4 EPSPS L214P for at give tolerance over for glyphosatbaserede plantegifte samt DAS-40278-9, der udtrykker aryloxyalkanoat dioxygenase (AAD-1) for at give tolerance over for plantegiftklassen 2,4-D og aryloxyphenoxypropionat (AOPP)[footnoteRef:7]; [7:  	EFSA's videnskabelige udtalelse, https://doi.org/10.2903/j.efsa.2025.9746, s. 7.] 

E.	der henviser til, at kun underkombinationen NK603 × DAS-40278-9 tidligere er blevet vurderet af EFSA; der henviser til, at ansøgeren ikke har fremlagt forsøgsdata for underkombinationerne DP202216 x NK603 og DP202216 x DAS-40278-9, som ikke tidligere er blevet vurderet af EFSA; der henviser til, at EFSA på trods heraf konkluderede, at denne underkombination ikke ville give anledning til sikkerhedsmæssige betænkeligheder;
F.	der henviser til, at EFSA's risikovurdering ikke omfattede langsigtede toksikologiske undersøgelser eller detaljerede analyser af kumulative og kombinatoriske virkninger, herunder potentielle interaktioner med restkoncentrationer af pesticider, der almindeligvis anvendes til majsdyrkning;
G.	der henviser til, at langt de fleste GM-afgrøder, herunder GM-majsen, er blevet genetisk modificeret, således at de er tolerante over for en eller flere "supplerende" plantegifte, der kan anvendes under hele dyrkningsforløbet for GM-afgrøden, uden at afgrøden dør, sådan som det ville være tilfældet med en ikkeplantegifttolerant afgrøde; der henviser til, at en række undersøgelser viser, at plantegiftstolerante GM-afgrøder fører til en øget anvendelse af supplerende plantegifte, hvilket i stort omfang skyldes fremkomsten af plantegiftstolerant ukrudt;
H.	der henviser til, at plantegiftstolerante GM-afgrøder fastlåser landbrugerne i et ukrudtsforvaltningssystem, der i vid udstrækning eller helt er afhængigt af plantegifte, samtidig med at der skabes en afhængighed af anvendelsen af supplerende plantegifte som en integreret del af produktionssystemet; der henviser til, at øget afhængighed af supplerende plantegifte på bedrifter, der dyrker GM-majsen, vil fremskynde fremkomsten og spredningen af ukrudt, der er resistent mod disse plantegifte, og dermed skabe behov for at tage endnu flere plantegifte i brug, hvilket skaber en ond cirkel, der er kendt som "plantegiftstrædemøllen"; der henviser til, at de negative virkninger af overdreven afhængighed af plantegifte derfor vil forværre jordbundens sundhed, vandkvaliteten og biodiversiteten over og under jorden og føre til øget eksponering af mennesker og dyr, potentielt også via flere plantegiftrester i fødevarer og foder;
I.	der henviser til, at en række undersøgelser viser, at plantegiftstolerante GM-afgrøder fører til en øget anvendelse af supplerende plantegifte, hvilket i stort omfang skyldes fremkomsten af plantegiftstolerant ukrudt[footnoteRef:8]; der henviser til, at det som følge heraf må forventes, at GM-majsen vil blive udsat for både større og gentagne doser af glyphosat, glufosinat, AOPP og 2,4-D-baserede plantegifte, og at der derfor kan forekomme en større mængde rester og deres nedbrydningsprodukter ("metabolitter") i høsten; [8:  	Se f.eks. S. Bonny, "Genetically Modified Herbicide-Tolerant Crops, Weeds, and Herbicides: Overview and Impact", Environmental Management, januar 2016, 57(1), pp. 31-48, https://doi.org/10.1007/s00267-015-0589-7 og Benbrook, C.M., "Impacts of genetically engineered crops on pesticide use in the U.S. - the first sixteen years", Environmental Sciences Europe, 28. september 2012, Vol. 24(1), https://doi.org/10.1186/2190-4715-24-24.] 

J.	der henviser til, at glufosinat er klassificeret som reproduktionstoksisk i kategori 1B og dermed opfylder tærskelkriterierne i Europa-Parlamentets og Rådets forordning (EF) nr. 1107/2009[footnoteRef:9]; der henviser til, at godkendelsen af glufosinat til anvendelse i Unionen udløb den 31. juli 2018[footnoteRef:10]; [9:  	Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1, ELI: http://data.europa.eu/eli/reg/2009/1107/oj).]  [10:  	https://ec.europa.eu/food/plant/pesticides/eu-pesticides-database/start/screen/active-substances/details/79.] 

K.	der henviser til, at der fortsat er betydelig videnskabelig usikkerhed med hensyn til glyphosats sikkerhed for menneskers sundhed og miljøet; der henviser til, at EFSA i november 2015 konkluderede, at glyphosat sandsynligvis ikke var kræftfremkaldende, og at Det Europæiske Kemikalieagentur i marts 2017 konkluderede, at der ikke var behov for en klassificering; der henviser til, at Det Internationale Kræftforskningscenter, som er Verdenssundhedsorganisationens specialiserede kræftagentur, i modsætning hertil i 2015 klassificerede glyphosat som sandsynligvis kræftfremkaldende hos mennesker; der henviser til, at en række nyere fagfællebedømte videnskabelige undersøgelser bekræfter glyphosats kræftfremkaldende potentiale[footnoteRef:11]; der henviser til, at tidsskriftet Regulatory Toxicology and Pharmacology formelt har trukket det videnskabelige dokument "Safety Evaluation and Risk Assessment of the Herbicide Roundup and Its Active Ingredient, Glyphosate, for Humans", der blev offentliggjort i 2000, tilbage, hvilket er blevet anvendt til at forsvare sikkerheden ved glyphosat i mange risikovurderinger, da der blev givet udtryk for bekymring over dets ophavsmand, gyldigheden af forskningsresultaterne i forbindelse med forfatternes og undersøgelsessponsorens misvisende fremstilling af bidragene og potentielle interessekonflikter hos forfatterne[footnoteRef:12]; [11:  	Se f.eks. https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 og https://doi.org/10.1186/s13045-019-0767-9.]  [12:  	https://doi.org/10.1006/rtph.1999.1371.] 

L.	der henviser til, at der i en fagfællebedømt videnskabelig artikel af en ekspert, som er involveret i udviklingen af GM-planter, sættes spørgsmålstegn ved sikkerheden af GM-afgrøder, som er tolerante over for 2,4-D, fordi det nedbrydes til cytotoksiske nedbrydningsprodukter[footnoteRef:13]; [13:  	Lurquin, P.F., "Production of a toxic metabolite in 2, 4-D-resistant GM crop plants", 3 Biotech 6, 82 (2016), https://doi.org/10.1007/s13205-016-0387-9.] 

M.	der henviser til, at vurdering af plantegiftrester og metabolitter i GM-planter anses for at ligge uden for ansvarsområdet for EFSA's Ekspertpanel for Genetisk Modificerede Organismer og derfor ikke foretages som led i godkendelsesprocessen for GMO'er; der henviser til, at dette er problematisk, eftersom måden, hvorpå genetisk modificerede planter nedbryder supplerende plantegifte, såvel som sammensætningen og dermed toksiciteten af metabolitterne kan påvirkes af selve den genetiske modifikation[footnoteRef:14]; [14:  	Dette er netop tilfældet for glyphosat, som anført i EFSA's gennemgang af de eksisterende maksimalgrænseværdier for restkoncentrationer af glyphosat i henhold til artikel 12 i forordning (EF) nr. 396/2005, EFSA Journal 2018;16(5):e5263, s. 12, https://efsa.onlinelibrary.wiley.com/doi/abs/10.2903/j.efsa.2018.5263.] 

N.	der henviser til, at det i forordning (EF) nr. 1829/2003 fastslås, at GM-fødevarer eller -foderstoffer ikke må have negative virkninger for menneskers eller dyrs sundhed eller for miljøet, og at det pålægges Kommissionen at tage hensyn til relevante bestemmelser i EU-retten og andre legitime forhold af relevans for det pågældende tilfælde, når den udarbejder sin afgørelse; der henviser til, at sådanne legitime forhold bør omfatte Unionens forpligtelser i henhold til De Forenede Nationers (FN's) verdensmål for bæredygtig udvikling, Parisaftalen om klimaændringer[footnoteRef:15] og FN's konvention om den biologiske mangfoldighed[footnoteRef:16]; [15:  	EUT L 282 af 19.10.2016, s. 4. ]  [16:  	EFT L 309 af 13.12.1993, s. 3, ELI: http://data.europa.eu/eli/convention/1993/626/oj.] 

O.	der henviser til, at uafhængig overvågning og kontrol af potentielle negative virkninger på biodiversiteten, jordbundens sundhed, bestøvere og organismer uden for målgruppen fortsat ikke er tilstrækkeligt garanteret;
P.	der henviser til, at forsigtighedsprincippet i artikel 191 i traktaten om Den Europæiske Unions funktionsmåde, bør finde anvendelse i tilfælde, hvor der hersker videnskabelig usikkerhed;
Q.	der henviser til, at Unionen som kontraherende part i FN's konvention om den biologiske mangfoldighed og i overensstemmelse med artikel 3 heri har et ansvar for at sikre, at aktiviteter inden for dens jurisdiktion eller kontrol ikke forårsager skade på miljøet i andre stater;
R.	der henviser til, at Unionens forlængelse af GM-majsens tilladelse ville være i uoverensstemmelse med de internationale forpligtelser vedrørende reduktion af pesticider[footnoteRef:17], i betragtning af menneskers, dyrs og miljøets øgede eksponering for glyphosat og glufosinat i lande, der dyrker herbicidtolerante GM-afgrøder, samt de potentielt alvorlige følger for sundheden, der er forbundet hermed; [17:  	I december 2022 blev der på COP15 under FN's biodiversitetskonvention (CBD) vedtaget en global ramme for biodiversitet, som indeholder et globalt mål om at reducere risikoen ved plantegifte med mindst 50 % senest i 2030 (jf.: https://ec.europa.eu/commission/presscorner/detail/en/ip_22_7834). ] 

S.	der henviser til, at dyrkning af GM-majsen ikke er tilladt i Unionen;
T.	der henviser til, at hvis Kommissionens gennemførelsesafgørelse (EU) 2026/1443 gennemføres, vil det blive muligt at indføre varer til Unionen, der ikke lever op til de standarder, som Unionens landbrugere skal overholde, således at de bliver konkurrencemæssigt ringere stillede;
U.	der henviser til, at Kommissionen i konklusionerne fra den strategiske dialog om fremtiden for EU's landbrug[footnoteRef:18] opfordres til at revurdere sin tilgang til markedsadgang for landbrugsfødevarer, der importeres og eksporteres, i betragtning af udfordringen med forskellige standarder i Unionen og hos dens handelspartnere; der henviser til, at mere retfærdige handelsforbindelser på globalt plan, som er i overensstemmelse med målene for et sundt miljø, var et af landbrugernes vigtigste krav under demonstrationerne i 2023, 2024 og 2025; [18:  	https://commission.europa.eu/strategy-and-policy/priorities-2019-2024/european-green-deal/agriculture-and-green-deal/strategic-dialogue-future-eu-agriculture_da. ] 

V.	der henviser til, at Parlamentet gentagne gange har understreget, at Kommissionen ikke bør godkende GMO'er i de tilfælde, hvor der ikke er opnået kvalificeret flertal blandt medlemsstaterne i Den Stående Komité for Planter, Dyr, Fødevarer og Foder eller i appeludvalget, med henblik på at afhjælpe det vedvarende demokratiske underskud; 
W.	der henviser til, at Kommissionen – trods sin egen erkendelse af de demokratiske mangler, medlemsstaternes manglende støtte og Parlamentets indsigelser – fortsat giver tilladelse til GMO'er;
X.	der henviser til, at One Health-modellen indebærer, at der tages hensyn til den indbyrdes afhængighed mellem menneskers, dyrs, planters og miljøets sundhed ved vurderingen af GMO'ers bæredygtighed og sikkerhed på lang sigt;
1.	er af den opfattelse, at Kommissionens gennemførelsesafgørelse (EU) 2026/1443 overskrider de gennemførelsesbeføjelser, der er fastsat i forordning (EF) nr. 1829/2003;
2.	mener, at Kommissionens gennemførelsesafgørelse (EU) 2026/1443 ikke er i overensstemmelse med EU-retten, idet det ikke er foreneligt med målet for forordning (EF) nr. 1829/2003, som i overensstemmelse med de generelle principper, der er fastlagt i Europa-Parlamentets og Rådets forordning (EF) nr. 178/2002[footnoteRef:19], er at skabe et grundlag for at sikre et højt niveau for beskyttelse af menneskers liv og sundhed, af dyrs sundhed og velfærd, af miljøet samt af forbrugernes interesser i relation til genmodificerede fødevarer og -foderstoffer, samtidig med at det sikres, at det indre marked fungerer tilfredsstillende; [19:  	Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1, ELI: http://data.europa.eu/eli/reg/2002/178/oj).] 

3.	anmoder Kommissionen om at trække Kommissionens gennemførelsesafgørelse (EU) 2026/1443 tilbage;
4.	opfordrer Kommissionen til ikke at godkende importen af plantegifttolerante GM-afgrøder på grund af den øgede anvendelse af supplerende plantegifte, som er forbundet hermed, og dermed de skærpede risici for biodiversiteten, fødevaresikkerheden og arbejdstagernes sundhed;
5.	glæder sig over, at Kommissionen i en skrivelse af 11. september 2020 til medlemmerne anerkendte behovet for at tage højde for bæredygtighed, når det gælder afgørelser om godkendelse af GMO'er[footnoteRef:20]; udtrykker imidlertid sin dybe skuffelse over, at Kommissionen siden da er fortsat med at give tilladelse til import af GMO'er til Unionen, selv om Parlamentet løbende har gjort indsigelse, og et flertal af medlemsstaterne har stemt imod; [20:  	https://tillymetz.lu/wp-content/uploads/2020/09/Co-signed-letter-MEP-Metz.pdf. ] 

6.	opfordrer på ny indtrængende Kommissionen til at tage hensyn til Unionens forpligtelser i henhold til internationale aftaler såsom Parisaftalen om klimaændringer, FN's konvention om den biologiske mangfoldighed og FN's verdensmål for bæredygtig udvikling; gentager sin opfordring til, at udkast til gennemførelsesretsakter ledsages af en begrundelse, der forklarer, hvordan de overholder princippet om "ikke at gøre skade"[footnoteRef:21]; [21:  	Europa-Parlamentets beslutning af 15. januar 2020 om den europæiske grønne pagt (EUT C 270 af 7.7.2021, s. 2), punkt 102.] 

7.	fremhæver, at det i de ændringer til forslaget til Europa-Parlamentets og Rådets forordning om ændring af forordning (EU) nr. 182/2011[footnoteRef:22], som Europa-Parlamentet vedtog den 17. december 2020 som grundlag for forhandlinger med Rådet, fastslås, at Kommissionen ikke må give tilladelse til GMO'er, hvis der ikke er et kvalificeret flertal herfor i medlemsstaterne; insisterer på, at Kommissionen respekterer denne holdning, og opfordrer Rådet til at fortsætte sit arbejde og hurtigst muligt vedtage en generel indstilling til denne sag; [22:  	EUT C 445 af 29.10.2021, s. 257.] 

8.	pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter.

